Kosovë, mbahet dialogu i Procesit të Stabilizim-Asociimit
Mirel: bisedimet Prishtinë-Beograd për zgjidhjen e çështjeve të interesit të përbashkët, dëshmi e maturisë politike të Kosovës se re
Drejtori për Ballkanin Perëndimor në Departamentin për Zgjerim të Komisionit Evropian, Pierre Mirel tha se bisedimet ndërmjet Prishtinës dhe Beogradit për zgjidhjen e çështjeve të interesit të përbashkët janë dëshmi e maturisë politike të Kosovës se re. Ai i bëri këto komente gjatë takimit në kuadër të Procesit të Stabilizim Asociimit me institucionet e Kosovës. Zoti Mirel vlerësoi lartë qasjen siç tha ai, konstruktive të Kosovës në bisedimet me Serbinë. tha zoti Mirel i bindur se bisedimet shumë shpejt do të sjellin marrëveshje konkrete. Zoti Mirel tha ndërkaq se është shënuar përparim ende i kufizuar në procesin e integrimeve, meqë Qeveria dhe Parlamenti kishin një periudhë të shkurtër kohore për miratimin e ligjeve të nevojshme për zbatimin e reformave të domosdoshme për integrimin e Kosovës. tha zoti Mirel, sipas të cilit zbatimi i ligjeve mbetet ende sfidë serioze. Ndërkaq, Kryeministri i Kosovës, Hashim Thaçi, tha se qeveria e tij do të mbetet e përkushtuar në procesin e integrimit në Bashkimin Evropian. tha Kryeministri Thaçi. Përfaqësues të Komisionit Evropian thonë se sfidat që e presin Kosovën, kanë të bëjnë me sundimin e ligjit, ri integrimin e personave të riatdhesuar, luftën kundër krimit të organizuar dhe korrupsionit, si dhe funksionimin e gjyqësorit. Përparimi në këto fusha është cilësuar si hap i rëndësishëm për përfshirjen e Kosovës në procesin e liberalizimit të vizave, meqë ajo ka mbetur vendi i vetëm në rajonin e Ballkanit perëndimore jashtë këtij procesi. Dialogu në kuadër të procesit të Stabilizim Asociimit ka filluar të zbatohet në vjeshtën e vitit 2009 si një avancim i Mekanizimit Përcjellës të këtij procesi, duke krijuar kësisoj një kuadër brenda të cilit Komisioni Evropian dhe Kosova diskutojnë çështjet dhe politikat e afrimit me Bashkimin Evropian.